Ego Martellus, decanus Oscariensis, notum facio universis presentes litteras inspecturis quod Maria de Auvelers, laude et assensu Marie, nurus sue, et Johannis et Odonis filiorum ipsius, Sibille [filiarum] et Seguine filiarum ejusdem, dedit imperpetuum et concessit Deo et porte Cisterciensis, sexdecim solidos divionensium censuales, super mansum apud Arconceyum prope Marescaulos, et pratum dictum Fotet sitos. Et hanc elemosinam fecit predicta M. pro redemptione anime sue et antecessorum suorum. In cujus rei testimonium, ego, ad petitionem utriusque partis , presentes litteras sigilli mei munimine roboravi. Actum anno Domini Mo CCo XXo octavo, mense aprilis.